Galerii: Vormsi pidas esimest korda kalasadamapäeva
#000000
Vormsi Sviby sadam osales esimest korda üle-eestilises avatud kalasadamate päeval. Pea kolme tunni jooksul käis ürituselt läbi ligi 100 inimest.
#000001
Müüdi suitsukala, kohalikku toitu, maitsmiseks pakuti kalatoite. Kohal olid taasloodud Naiskodukaitse Vormsi jaoskond ning merepääste oma kaatri ja vees hulpiva päästeparvega.
#000002
Esimesed ostjad oli hommikuse praamiga saabujad. Hilisemad külalised said lisaks maitsta erinevaid kalatoite: suppi, marineeritud ja frititud kala ja kalakotletti. Kokk Demo Kaev näitas kala fileerimist ning äkilise valmistamist.
#000003
Äkiline on värskest kalaribadest tehtud suupiste. „Viin, sool, apelsinikoor, natuke mahla ja tilli,“ selgitab Demo Kaev äkilise sisu. „Ja palju viina?“ uuritakse rahva seast. „Tunde järgi,“ ütleb kokk. „Selle koguse kohta umbes 4 sentiliitrit“. „Kas see 40 või 400 milliliitrit?“ uuritakse täpsustavalt. „400 on tiba palju. Ikka 40 milliliitrit. Võibolla kalamehesse endasse läheb ülejäänud,“ muheleb kokk.
#000004
Vormsi päeva eestvedaja on Vormsi kalapüüdjate ühing. „Tahtsime seda päeva teha kaks aastat tagasi,“ ütleb ühingu liige Ene Sarapuu, „muidu on ikka mandri sadamates ja siis sai välja pakutud, et võiks ka Vormsis teha.“ Kuid koroona lükkas üritust edasi.
#000005
Vormsi kalapüüdjate ühing propageerib kala, kui kohaliku toidu püüdmist ja väärindamist. Nad on aastaid korraldanud juunikuus Vormsi kalapäevi ning oma liikmetele õppereise teistesse sadamatesse. „Kalakultuuri edendamisel on veel palju teha,“ rõhutab Sarapuu, viidates Vormsi kogukonna sajanditevanusele, kuid soiku jäänud traditsioonile.
#000006
Kalasadamate päev tõi aukohale kala ja kalurid
#000008
Dirhami kalasadamate päev õpetas inimesi räime sööma
#000009
Galerii: Puise kalasadamatepäeva keskmes oli erineval kujul kala
#000010
Galerii: avatud kalasadamate päev Topul
#000012
Topu sadam kutsub avatud kalasadamate päevale
#000013
Tallinna loomaaia asukad söövad Rõude heina
#000016
Ministeerium leidis Haapsalu komando ehitamiseks raha
#000025
Kuulutused, teated ja muu info saada Lääne Elu üldaadressil info@le.ee.
#000028